Aktar minn sentejn wara l-adozzjoni tar-Rakkomandazzjoni, erba’ Stati Membri ddikjaraw l-intenzjoni li jemendaw id-dispożizzjonijiet nazzjonali tagħhom dwar il-korpi tal-ugwaljanza bħala segwitu għal xi wħud mir-rakkomandazzjonijiet u madwar għaxar Stati Membri diġà għamlu dan, pereżempju billi żiedu l-baġit. Madankollu, il-maġġoranza ma rrapportaw l-ebda bidla jew riforma maġġuri.

Id-Dokument ta’ Ħidma tal-Persunal mehmuż ma’ dan ir-rapport jipprovdi tali analiżi dettaljata tal-implimentazzjoni tar-Rakkomandazzjoni. Dan id-dokument jikkonkludi li livell limitat u mhux ugwali ta’ implimentazzjoni tar-Rakkomandazzjoni jkompli jfixkel lil xi korpi tal-ugwaljanza milli jeżerċitaw ir-rwol tagħhom b’mod effettiv. Fil-prattika, dan iwassal għal livelli differenti ta’ protezzjoni kontra d-diskriminazzjoni madwar l-UE. It-tkomplija tal-iskambju tal-prattiki tajbin u/jew gwida fil-livell tal-UE u l-ħolqien tas-sensibilizzazzjoni se jkunu ta’ benefiċċju kbir biex jissaħħaħ ir-rwol tal-korpi tal-ugwaljanza. Madankollu, l-esperjenza bl-implimentazzjoni tar-Rakkomandazzjoni turi li dan mhuwiex biżżejjed. Il-Kummissjoni għalhekk se tivvaluta jekk tipproponix leġiżlazzjoni possibbli biex issaħħaħ ir-rwol tal-korpi nazzjonali tal-ugwaljanza sal-2022.

2.5.Ġbir tad-data

Id-data dwar l-ugwaljanza hija kruċjali biex toħloq sensibilizzazzjoni, biex in-nies isiru sensittivi, biex tiġi kkwantifikata d-diskriminazzjoni, jintwerew ix-xejriet maż-żmien, tiġi pprovata l-eżistenza ta’ diskriminazzjoni, tiġi evalwata l-implimentazzjoni tal-leġiżlazzjoni dwar l-ugwaljanza, tintwera l-ħtieġa ta’ azzjoni pożittiva, u jingħata kontribut għat-tfassil tal-politika bbażata fuq l-evidenza.

Ma hemm l-ebda rekwiżit ġenerali skont id-Direttivi biex tinġabar, tiġi analizzata u tintuża data dwar l-ugwaljanza. Madankollu, id-Direttiva dwar l-Ugwaljanza Razzjali tirrikjedi li l-korpi tal-ugwaljanza jwettqu stħarriġ indipendenti, jippubblikaw rapporti indipendenti u jagħmlu rakkomandazzjonijiet dwar kwistjonijiet relatati mad-diskriminazzjoni razzjali (ara hawn fuq).

Ittieħdu passi importanti li ġejjin fil-livell tal-UE biex jiġi indirizzat in-nuqqas ta’ data dwar l-ugwaljanza u l-ħtieġa għal gwida prattika dwar il-ġbir ta’ data dwar l-ugwaljanza:

üil-Kummissjoni ppreżentat sensiela ta’ studji dwar id-data dwar l-ugwaljanza

üil-Kummissjoni appoġġat il-ħidma tas-Sottogrupp tad-Data dwar l-Ugwaljanza tal-Grupp ta’ Livell Għoli tal-UE dwar in-Nondiskriminazzjoni, l-Ugwaljanza u d-Diversità, li ħareġ:

oguidelines on improving the collection and use of equality data at national level – dawn jenfasizzaw li r-Regolament Ġenerali dwar il-Protezzjoni tad-Data (GDPR) ma jipprevjenix il-ġbir tad-data dwar l-ugwaljanza, inkuż disaggregata skont l-oriġini razzjali u etnika, jekk dan isir b’mod xieraq;

oa ‘compendium of promising practices’; u

oa diagnostic mapping tool

üil-programm tal-Kummissjoni “drittijiet, ugwaljanza u ċittadinanza” (REC) jelenka t-titjib tal-ġbir tad-data dwar l-ugwaljanza fost il-prijoritajiet tiegħu.

Ħafna Stati Membri rrapportaw prattiki tajbin dwar il-ġbir tad-data dwar l-ugwaljanza, inkluż:

·l-involviment ta’ (u l-koordinazzjoni bejn) firxa ta’ atturi rilevanti, pereż. uffiċċji tal-istatistika, dipartimenti u aġenziji pubbliċi, spettorati, universitajiet, ċentri ta’ riċerka, organizzazzjonijiet tas-soċjetà ċivili, awtoritajiet tal-protezzjoni tad-data u s-settur privat;

·il-pubblikazzjoni ta’ data dwar l-ilmenti li jaslu għand il-korpi tal-ugwaljanza, il-pulizija, is-servizzi pubbliċi, l-ispettorati u l-ġudikatura, u dwar is-sentenzi;

·l-użu tal-għarfien espert tal-FRA dwar il-ġbir tad-data;

·it-trawwim tal-ġbir u tal-użu tad-data dwar l-ugwaljanza permezz ta’ proġetti ddedikati;

·l-użu ta’ data dwar l-ugwaljanza biex jiġu eżaminati u evalwati l-impatt u l-effettività tal-leġiżlazzjoni dwar in-nondiskriminazzjoni;

·l-użu ta’ “xiri bil-moħbi” u ttestjar tas-sitwazzjoni biex jiġu eżaminati xejriet ta’ diskriminazzjoni;

·l-involviment ta’ organizzazzjonijiet minoritarji fil-ġbir u t-tixrid tad-data dwar l-ugwaljanza;